CELEX: 
Language: fi
Date: 2019-08-01 00:00:00
Title: KOMISSION DELEGOITU ASETUS (EU) …/…, Euroopan matkailutilastoista annetun Euroopan parlamentin ja neuvoston asetuksen (EU) N:o 692/2011 muuttamisesta tietojen toimittamista koskevien määräaikojen ja liitteiden I ja II mukauttamisen osalta

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Euroopan matkailutilastoista annetun asetuksen (EU) N:o 692/2011
                  1
                voimaantulon jälkeen on tapahtunut taloudellista, yhteiskunnallista ja teknistä kehitystä, joka on muuttanut niiden tahojen tarpeita, jotka käyttävät matkailutilastoja. Lisäksi tietoja voidaan nykyään tuottaa aiempaa nopeammin ja käyttäjien kannalta merkityksellisemmällä tavalla.
            
            
               Nämä muutokset otetaan huomioon tässä delegoidussa säädöksessä, jolla ajantasaistetaan mainittua asetusta erityisesti muuttamalla tietojen toimittamisen määräaikoja ja liitteitä I ja II.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Komissio toteutti tätä delegoitua säädöstä valmistellessaan asianmukaiset kuulemiset, myös asiantuntijatasolla. 
            
            
               Se kuuli matkailutilastoja käsittelevää asiantuntijaryhmää (useita kirjallisia kuulemisia ja kokouksia kesäkuun 2018 ja helmikuun 2019 välisenä aikana), yritystilastojohtajien ryhmän asiantuntijaryhmää (maaliskuussa 2019) ja Euroopan tilastojärjestelmän kansallisten tilastolaitosten asiantuntijaryhmää (kesäkuussa 2019). Näitä tahoja kuultiin kirjallisessa menettelyssä elokuun 2018 ja kesäkuun 2019 välisenä aikana.
            
            
               Kuulemisista on ilmoitettu asianmukaisesti sekä Euroopan parlamentille että neuvostolle.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Tämä delegoitu säädös perustuu asetuksen (EU) N:o 692/2011 3 artiklan 2 kohtaan ja 9 artiklan 5 kohtaan. Kyseisillä kohdilla komissiolle siirretään valta antaa delegoituja säädöksiä, joilla mukautetaan liitteitä ja muutetaan tietojen toimittamista koskevia määräaikoja taloudellisen, yhteiskunnallisen tai teknisen kehityksen huomioon ottamiseksi. 
            
            
               Tällä säädöksellä ajantasaistetaan asetusta erityisesti seuraavasti:
            
            
               (a)uudistetaan asteittain tietojen toimittamista koskevia määräaikoja kaikkien kuukausittaisten tietojen osalta ja säädetään, että kaikista kuukausittaisista ja vuosittaisista tietokokonaisuuksista toimitetaan validoidut tiedot (9 artikla);  
            
            
               (b)säädetään, että vuosittain toimitetaan seuraavat uudet jaottelut tiedoista, jotka koskevat jäsenvaltiossa asuvien henkilöiden ja muiden kuin jäsenvaltiossa asuvien henkilöiden yöpymisiä majoitusliikkeissä, maantieteellisen ja ajallisen tarkkuustason parantamiseksi (liitteessä I oleva 2 jakso): 
            
            
               (a)kuukausittaiset tiedot NUTS 2 -alueista, 
            
            
               (b)kaupungistumisasteen mukaiset tiedot eriteltyinä rannikoihin ja muihin kuin rannikoihin, 
            
            
               (c)tiedot NUTS 3 -alueista sekä
            
            
               (d)tiedot pääkaupungeista ja muista valikoiduista kaupungeista;
            
            
               (c)säädetään, että kolmen vuoden välein toimitetaan digitaalisia alustoja koskevia tietoja kysyntänäkökulmasta katsottuna tarkastelemalla kolmen vuoden välein toimitettavia muuttujia, jotka liittyvät ilmoitettujen matkojen varaustapaan;
            
            
               (d)säädetään, että vuosittain toimitetaan hienosäädettyjä jaotteluja, jotka koskevat ilmoitettujen matkojen pääasiallisia liikennevälineitä ja majoitusmuotoja; sekä
            
         
         
            
               (e)säädetään, että vuosittain toimitetaan tietoja pakettimenoista, kun on kyse ilmoitetuista pakettimatkoista.
            
            
               Tämä ajantasaistus ei aiheuta merkittävää rasitetta jäsenvaltioille ja vastaajille eikä sillä muuteta perustana olevaa käsitteellistä viitekehystä.
            
            
               Delegoidulla säädöksellä ei ole vaikutuksia EU:n talousarvioon.
            
            
               Koska delegoitu säädös koskee Euroopan talousalueeseen liittyvää asiaa, sen soveltamisala olisi laajennettava kattamaan Euroopan talousalue.
            
            
               KOMISSION DELEGOITU ASETUS (EU) …/…,
            
            
               annettu 1.8.2019,
            
            
               Euroopan matkailutilastoista annetun Euroopan parlamentin ja neuvoston asetuksen (EU) N:o 692/2011 muuttamisesta tietojen toimittamista koskevien määräaikojen ja liitteiden I ja II mukauttamisen osalta
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon Euroopan matkailutilastoista ja neuvoston direktiivin 95/57/EY kumoamisesta 6 päivänä heinäkuuta 2011 annetun Euroopan parlamentin ja neuvoston asetuksen (EU) N:o 692/2011
                  2
                ja erityisesti sen 3 artiklan 2 kohdan ja 9 artiklan 5 kohdan, 
            
            
               sekä katsoo seuraavaa:
            
            
               (1)Asetuksessa (EU) N:o 692/2011 vahvistetaan Euroopan matkailutilastojen toimittamisen määräajat.
            
            
               (2)Ajantasaisuus on virallisten tilastojen olennainen laatutekijä. Teknisen kehityksen ansiosta tilastoviranomaisten on mahdollista tuottaa tietoja nopeammin. Siksi olisi aiheellista lyhentää majoitusliikkeiden käyttöastetta koskevien kuukausittaisten tietojen toimittamisen määräaikoja ottaen huomioon jäsenvaltioiden nykyiset tietojenkeruukäytännöt.
            
            
               (3)Viranomaisilla ja talouden toimijoilla on edelleen työsarkaa matkailualan kausiluonteisuuden tasoittamisessa kansallisella, alueellisella ja matkakohteen tasolla. Siksi kuukausittaisia tietoja yöpymisistä majoitusliikkeissä olisi aiheellista toimittaa alueellisella tasolla.
            
            
               (4)Matkailu on yksi niistä talouden aloista, jotka merkitsevät eurooppalaisille kaupungeille niin mahdollisuuksia kuin haasteitakin. Mittaamalla sitä, mikä on matkailun merkitys yksittäisten kaupunkien kehittämiselle, voidaan edistää vertailuanalyysien ja muiden analyysien tekemistä sekä tarkoituksenmukaisten kehitysstrategioiden laatimista. Siksi olisi aiheellista toimittaa tietoja yöpymisistä majoitusliikkeissä suurkaupungeissa tai matkailuintensiivisissä kaupungeissa.
            
            
               (5)Matkailu edistää merkittävällä tavalla sinistä taloutta, ja sillä on suurta potentiaalia luoda kestävää työllisyyttä ja kasvua. Rannikkomatkailua voidaan analysoida paremmin alueiden kaupungistumisasteen mukaan. Siksi olisi aiheellista toimittaa tietoja yöpymisistä majoitusliikkeissä ja analysoida niitä sekä kriteerin ”Rannikko”/”Muu kuin rannikko” että kaupungistumisasteen mukaan.
            
            
               (6)Matkailu on talouden ala, jolla tarjonta- ja kysyntäpäätökset tehdään usein matkakohteen tasolla eli yksityiskohtaisemmin kuin NUTS 2 -alueiden tasolla, jonka osalta tietoa on saatavilla asetuksen (EU) N:o 692/2011 mukaisesti. Siksi olisi aiheellista toimittaa tietoja yöpymisistä majoitusliikkeissä NUTS 3 -alueiden tasolla.
            
            
               (7)Matkapaketeista ja yhdistetyistä matkajärjestelyistä 25 päivänä marraskuuta 2015 annettua Euroopan parlamentin ja neuvoston direktiiviä (EU) 2015/2302
                  3
                sovelletaan paketteihin, joita elinkeinonharjoittajat tarjoavat myytäväksi tai myyvät matkustajille, sekä yhdistettyihin matkajärjestelyihin, joiden hankkimista elinkeinonharjoittajat helpottavat.
            
            
               (8)Majoitus- ja kuljetuspalvelujen tarjoaminen ja käyttäminen verkkoalustojen kautta voi antaa asiakkaille suuremman valikoiman, luoda uusia liiketoimintamahdollisuuksia yrityksille ja kansalaisille sekä aiheuttaa myönteisiä ja kielteisiä sivuvaikutuksia; ilmiötä voidaan analysoida kysyntänäkökulmasta katsottuna Euroopan matkailutilastojen avulla. Siksi matkoja koskevia muuttujia ja jaotteluja olisi mukautettava.
            
         
         
            
               (9)Asetusta (EU) N:o 692/2011 olisi sen vuoksi muutettava asettamatta kuitenkaan jäsenvaltioille ja vastaajille huomattavaa hallinnollista lisärasitetta,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Muutetaan asetus (EU) N:o 692/2011 seuraavasti:
            
            
               (1)Korvataan 9 artiklan 4 kohta seuraavasti:
            
            
               ”4.
                     Jäsenvaltioiden on toimitettava:
            
            
               a)liitteessä I olevassa 1 ja 2 jaksossa luetellut validoidut vuosittaiset tiedot kuuden kuukauden kuluessa viitejakson päättymisestä ellei liitteessä I toisin täsmennetä;
            
            
               b)liitteessä I olevassa 2 jaksossa luetellut validoidut kuukausittaiset tiedot kahdeksan viikon kuluessa viitejakson päättymisestä viitevuosien 2020 ja 2021 osalta sekä kuuden viikon kuluessa viitejakson päättymisestä viitevuodesta 2022 alkaen;
            
            
               c)liitteessä I olevassa 4 jaksossa luetellut validoidut tiedot yhdeksän kuukauden kuluessa viitejakson päättymisestä, jos kyseinen jäsenvaltio päättää toimittaa ne;
            
            
               d)liitteessä II luetellut validoidut tiedot kuuden kuukauden kuluessa viitejakson päättymisestä.”
            
            
               (2)Muutetaan liite I seuraavasti:  
            
            
               a) Muutetaan 2 jakson kohta ”A. Toimitettavat muuttujat ja jaottelut vuosittaisten tietojen osalta” seuraavasti:
            
            
               (i) Korvataan taulukon ”1) Alueellisella NUTS-tasolla 2 ja kansallisella tasolla” ensimmäinen rivi seuraavasti:
            
            
               ”
            
            
                     
                        Majoitustyyppi
                     
                  
                  
                     
                        Muuttujat
                     
                  
                  
                     
                        Jaottelut
                     
                  
               
                     
                        Yhteensä (kaikki majoitusliiketyypit)
                     
                  
                  
                     
                        Jäsenvaltiossa asuvien henkilöiden yöpymisten lukumäärä majoitusliikkeissä
                     
                     
                        Muiden kuin jäsenvaltiossa asuvien henkilöiden yöpymisten lukumäärä majoitusliikkeissä
                     
                  
                  
                     
                        Sijaintipaikan tyyppi a ja b
                     
                     
                        NUTS 3 -tason alueet
                     
                     
                        Viitevuoden kuukaudet [vapaaehtoinen, jos NUTS 2 -taso kattaa koko jäsenvaltion]
                     
                     
                  
               
               ”
            
            
               (ii) Lisätään taulukkoon ”(2) Kansallisella tasolla” ylimmäksi seuraava rivi:
            
            
               ”
            
            
                     
                        Majoitustyyppi
                     
                  
                  
                     
                        Muuttujat
                     
                  
                  
                     
                        Jaottelut
                     
                  
               
                     
                        Yhteensä (kaikki majoitusliiketyypit)
                     
                  
                  
                     
                        Jäsenvaltiossa asuvien henkilöiden yöpymisten lukumäärä majoitusliikkeissä
                     
                     
                        Muiden kuin jäsenvaltiossa asuvien henkilöiden yöpymisten lukumäärä majoitusliikkeissä
                     
                  
                  
                     
                        Sijaintipaikan tyyppi a yhdistettynä sijaintipaikan tyyppiin b
                     
                     
                        Kaupungit
                     
                     
                  
               
               ”
            
         
         
            
               b) Poistetaan kohta ”D. Nopeat avainindikaattorit”;
            
            
               c) Lisätään 3 jaksoon kohta F seuraavasti:
            
            
               ”F. Kaupungit
            
            
               Kaupungeista, joista tietoja on toimitettava ja jotka ovat asetuksen (EY) N:o 1059/2003 4 b artiklan 3 kohdan mukaisia, olisi otettava huomioon vähintään seuraavat:
            
            
               –kaupungit, joiden osuus on yhteensä 90 prosenttia vuotuisista yöpymisistä matkailuliikkeissä asianomaisen maan kaupungeissa;
            
            
               –pääkaupunki;
            
            
               –kaikki vähintään 200 000 asukkaan kaupungit.
            
            
               Kaupungeilla tarkoitetaan tässä paikallisia hallintoyksiköitä, joiden väestöstä vähintään 50 prosenttia asuu kaupunkikeskuksissa; kaupunkikeskus on toisiinsa rajoittuvista neliökilometriruuduista koostuva klusteri, jossa asukastiheys on vähintään 1 500 asukasta/km² ja jossa asukkaita on yhteensä vähintään 50 000. Komissio (Eurostat) päivittää säännöllisesti kaupunkiluetteloa yhdessä jäsenvaltioiden kanssa. Jäsenvaltioiden on toimitettava uusinta kaupunkiluetteloa varten tiedot, jotka ovat saatavilla viitevuoden 31 päivänä joulukuuta.” 
            
            
               (3)Korvataan liitteessä II olevan 2 jakson kohdassa ”A. Toimitettavat muuttujat” taulukon rivit 8–15 seuraavasti:
            
            
               ”
            
            
                     
                  
                  
                     
                        Muuttujat
                     
                  
                  
                     
                        Toimitettavat luokat
                     
                  
                  
                     
                        Jaksotus
                     
                  
               
                     
                        8.
                     
                  
                  
                     
                        Pääasiallinen liikenneväline
                     
                  
                  
                     
                        a)
                              Lentoliikenne (reitti- tai charterlentopalvelut taikka muut ilmailupalvelut)
                     
                     
                        b)
                              Vesiliikenne (kuten matkustajalaivat ja -lautat, risteilijät, huviveneet ja vuokratut alukset)
                     
                     
                        c)
                              Rautatieliikenne
                     
                     
                        d)
                              Linja-autoliikenne (säännöllinen/aikataulunmukainen liikenne tai satunnainen/tilausperusteinen liikenne)
                     
                     
                        d1) [vapaaehtoinen] säännöllinen/aikataulunmukainen linja-autoliikenne
                     
                     
                        d2) [vapaaehtoinen] satunnainen/tilausperusteinen linja-autoliikenne
                     
                     
                        e)
                              Yksityinen moottoriajoneuvo (oma tai liisattu, mukaan lukien ystävien/sukulaisten auto)
                     
                     
                        f)
                              Vuokrattu moottoriajoneuvo (mukaan lukien jaetun kyydin alustat tai yhteiskäyttöautojen alustat)
                     
                     
                        g)
                              Muu (kuten polkupyörä)
                     
                  
                  
                     
                        Vuosittain
                     
                  
               
                     
                        9.
                     
                  
                  
                     
                        Pääasiallinen majoitusmuoto
                     
                  
                  
                     
                        a)
                              Vuokramajoitus: hotellit tai vastaavat majoitusliikkeet
                     
                     
                        b)
                              Vuokramajoitus: leirintäalueet, asuntovaunu- ja matkailuvaunualueet (muu kuin asuinrakennus)
                     
                     
                        c)
                              Vuokramajoitus: kuten talo, huvila tai huoneisto; vuokrattu huone (vuokratut huoneet) asunnossa
                     
                     
                        d)
                              Vuokramajoitus: muu vuokramajoitus (kuten retkeilymajat, vierasvenesatamat ja terveyslaitokset)
                     
                     
                        e)
                              Muu kuin vuokramajoitus: oma loma-asunto
                     
                     
                        f)
                              Muu kuin vuokramajoitus: sukulaisten tai ystävien maksutta tarjoama majoitus
                     
                     
                        g)
                              Muu kuin vuokramajoitus: muunlainen muu kuin vuokramajoitus
                     
                  
                  
                     
                        Vuosittain
                     
                  
               
                     
                        10.
                     
                  
                  
                     
                        Matkavaraus: pääasiallisen majoitusmuodon internetvaraus
                     
                  
                  
                     
                        a) Kyllä
                     
                     
                        b) Ei
                     
                  
                  
                     
                        Joka kolmas vuosi
                     
                  
               
                     
                        11.
                     
                  
                  
                     
                        Matkavaraus: pääasiallisen majoitusmuodon varauskanava
                     
                  
                  
                     
                        a) Suoraan majoituspalvelujen tarjoajalta
                     
                     
                        b) Matkatoimistosta, matkanjärjestäjältä, portaalista tai lyhytaikaisessa maksullisessa majoituskäytössä olevien kiinteistöjen tai loma-asuntojen välityspalvelusta, kun käytettävissä on luettelo useista majoituksen tarjoajista
                     
                     
                        c) Varausta ei tarvittu
                     
                  
                  
                     
                        Joka kolmas vuosi
                     
                  
               
                     
                        11 a.
                     
                  
                  
                     
                        [Ainoastaan matkat, joissa majoitus on varattu internetin kautta matkatoimistosta, matkanjärjestäjältä, portaalista tai lyhytaikaisessa maksullisessa majoituskäytössä olevien kiinteistöjen tai loma-asuntojen välityspalvelusta; ainoastaan matkat, joissa pääasiallinen majoitusmuoto on ”vuokramajoitus, kuten talo, huvila tai huoneisto; vuokrattu huone (vuokratut huoneet) asunnossa”]
                     
                     
                        Pääasiallisen majoitusmuodon varaaminen verkkosivustolta tai sovelluksella, kuten Airbnb, Booking.com, Expedia ja HomeAway
                     
                  
                  
                     
                     
                     
                     
                     
                     
                     
                     
                     
                     
                     
                        a) Kyllä
                     
                     
                        b) Ei
                     
                  
                  
                     
                        Joka kolmas vuosi
                     
                  
               
                     
                        12.
                     
                  
                  
                     
                        Matkavaraus: pääasiallisen liikennevälineen internetvaraus
                     
                  
                  
                     
                        a) Kyllä
                     
                     
                        b) Ei
                     
                  
                  
                     
                        Joka kolmas vuosi
                     
                  
               
                     
                        13.
                     
                  
                  
                     
                        Matkavaraus: pääasiallisen liikennevälineen varauskanava
                     
                  
                  
                     
                        a) Suoraan kuljetuspalvelujen tarjoajalta
                     
                     
                        b) Matkatoimistosta, matkanjärjestäjältä tai portaalista
                     
                     
                        c) Varausta ei tarvittu
                     
                  
                  
                     
                        Joka kolmas vuosi
                     
                  
               
                     
                        13 a.
                     
                  
                  
                     
                        [Vapaaehtoinen] [Ainoastaan matkat, joissa kuljetus on varattu internetin kautta matkatoimistosta, matkanjärjestäjältä tai portaalista]
                     
                     
                        Pääasiallisen liikennevälineen varaaminen verkkosivustolta tai sovelluksella, kuten  BlaBlaCar
                     
                  
                  
                     
                     
                     
                     
                     
                        a) Kyllä
                     
                     
                        b) Ei
                     
                  
                  
                     
                        Joka kolmas vuosi
                     
                  
               
                     
                        14.
                     
                  
                  
                     
                        Matkavaraus: pakettimatka
                     
                     
                  
                  
                     
                        a) Kyllä
                     
                     
                        b) Ei
                     
                  
                  
                     
                        Joka kolmas vuosi
                     
                  
               
                     
                        15.
                     
                  
                  
                     
                        Matkavaraus: paketin internetvaraus
                     
                  
                  
                     
                        a) Kyllä
                     
                     
                        b) Ei
                     
                  
                  
                     
                        Joka kolmas vuosi
                     
                  
               
                     
                        15 a.
                     
                  
                  
                     
                        Matkailijakohtaiset pakettimenot matkan aikana
                     
                  
                  
                     
                  
                  
                     
                        Vuosittain
                     
                  
               
               ”
            
            
               2 artikla 
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Sitä sovelletaan 1 päivästä tammikuuta 2020.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 1.8.2019
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
               
            
         
         
            
                  
                     (1)
                  
                        EUVL L 192, 22.7.2011, s. 17. 
               
               
                  
                     (2)
                  
                        EUVL L 192, 6.7.2011, s. 17. 
               
               
                  
                     (3)
                  
                        EUVL L 326, 11.12.2015, s. 1.